Torstein Moland

Torstein Moland (født 1945) er en norsk sosialøkonom og tidligere politiker (Arbeiderpartiet). 

Han er utdannet sosialøkonom (cand. oecon.) ved Universitetet i Oslo (1972) og var statssekretær ved statsministerens kontor 1986–1989, deretter konserndirektør i Norske Skogindustrier 1990–1993. Han var i en kort periode sentralbanksjef i Norges Bank i 1994–1995, men måtte gå av på grunn av en skattesak knyttet til personlige investeringer i et kommandittselskap (Airbus-saken). Dette førte til at det ble fremmet mistillitsforslag mot finansminister Sigbjørn Johnsen. Mistillitsforslaget ble nedstemt.Innstilling fra kontroll- og konstitusjonskomiteen om finansministerens redegjørelse om sentralbanksjefsaken (Moland-saken) Moland ble deretter ansatt som konserndirektør for finans i Telenor.80 års omtale i Aftenposten 4. nov. 2025Torstein Moland – Store norske leksikon 

Moland ble i 1998 renvasket for alle anklager om ulovlige forsøk på å unndra seg beskatning. Han fikk i stedet skattefradrag for den omdiskuterte investeringen.

Han var styreleder i Norges Jeger- og Fiskerforbund 2000–2012, etter tre år som nestleder i styret.«Moland ny leder for landets jegere», Aftenposten, 21.11.2000«Ny leder i Norges Jeger- og Fiskerforbund», Østlendingen, 19.11.2012

 Referanser  

 Eksterne lenker 


Kategori:Statssekretærer fra Ap
Kategori:Norske sentralbanksjefer
Kategori:Norske forretningsfolk
Kategori:Norske samfunnsøkonomer
Kategori:Personer tilknyttet Norske Skog
Kategori:Personer tilknyttet Telenor
Kategori:Norske foreningspersoner
Kategori:Personer fra Vegårshei kommune